internet vaartha 138 Views
వైస్‌ఛైర్మన్‌ అమిత్‌ జతియా
హైదరాబాద్‌ : వెస్ట్‌లైప్‌ డెవలప్‌మెంట్‌ లిమిటెడ్‌ అందిస్తున్న క్విక్‌ సర్వీస్‌ రెస్టారెంట్ల చైన్‌ మెక్‌డొనాల్డ్‌ ఈ ఆర్థిక సంవత్సరంలో రూ.850 కోట్ల టర్నోవర్‌కు చేరింది. వచ్చే ఏడాది 20శాతం వృద్ధిని సాధించి వెయ్యికోట్లకు చేరుకోగలమని కంపెనీ వైస్‌ఛైర్మన్‌ అమిత్‌ జతియా వెల్లడించారు. సంస్థ స్థాపించి 20 ఏళ్లు పూర్తయిన సందర్భంగా ప్రత్యేకించి దక్షిణాదిలో విస్తరించాలని నిర్ణయించారు. దేశంలో క్విక్‌సర్వీస్‌ రెస్టారెంట్ల బిజినెస్‌ టర్నోవర వంద బిలియన్‌ డాలర్లు వరకూ ఉంటే వాటిలో పాశ్చాత్య విధానాల్లో తినుబండారాల మార్కెటింగ్‌ కేవలం ఒక బిలి యన్‌ డారల్లు మాత్రమే ఉందన్నారు ఆహార అలవాట్లు, జీవనశైలి మార్పులు చెందుతుండ టంతో రెస్టారెంట్ల బిజినెస్‌ వచ్చే ఐదేళ్లలో 3-5 బిలియన్‌ డాలర్లకు చేరుకోగలదని ఆయ న చెప్పారు. గడచిన తొమ్మిదినెలల్లో 200 శాతం వృద్ధిని సాధించినట్లు తెలిపారు. మెక్‌ డొనాల్డ్‌ నుంచి తాజాగా మెక్‌కాఫీని కూడా ప్రవేశ పెట్టామన్నారు. దేశవ్యాప్తంగా 15 వేల మందికి పైగా ఉద్యోగులు పనిచేస్తున్నారన్నారు. విస్తరణ ప్రణాళికలోభాగంగా 450 నుంచి 500 రెస్టారెంట్ల కు పెంచాలని నిర్ణయించినట్లు తెలిపారు. తెలం గాణలో పటిష్టంగా ఉన్న మెక్‌డొనాల్డ్‌ వచ్చే ఏడాది ఆంధ్రప్రదేశ్‌లో కూడా 20 నుంచి 25 రెస్టారెంట్లు ప్రారంభిస్తామని జతియా వెల్లడించారు. కంపెనీ రుణాలు లేవని సొంతంగానే వనరులు సమీకరించు కుంటుందన్నారు. మొత్తం 750 కోట్ల రూపాయ లకుపైగా విస్తరణ ప్రణాళిక పెట్టుబడు లు పెడతామన్నారు. ప్రస్తుతం 160 కోట్ల మేరకు నగదు నిల్వలుండగా వ్యాపార టర్నో వర్‌తోనే విస్తరణ అమలు చేస్తామన్నారు. డైరెక్టర్‌ స్మితా జతియా మాట్లాడుతూ మెక్‌డొనాల్డ్‌ కొత్తగా ప్రవేశపెట్టిన మహారాజా మాక్‌ మంచి ఆదరణ పొందిందన్నారు. శాఖాహార, మాంసా హార ప్రియుల అభిరుచులకు అనుగు ణంగా ఆన్‌లైన్‌విక్రయాలు కూడా మంచి వృద్ధి సాధించామని, ఇందుకోసం ప్రత్యే కించి మెక్‌డొనాల్డ్‌ యాప్‌, మెక్‌ ఆన్‌లైన్‌ డెలివరీ వెబ్‌ను కూడా ప్రారంభించామ న్నారు. రానున్న ఐదేళ్లలో ఇంటివద్దకే పంపిణీచేసే విధానంలో రెట్టింపు టర్నో వర్‌ సాధించగమని స్మితాజతియా పేర్కొన్నారు. మొత్తం వ్యాపారంలో ఆన్‌లైన్‌ ఆర్డర్లు 40శాతం ఉన్నాయన్నారు. ఎపిలో కూడా వచ్చే ఐదేళ్లలో రెట్టింపు టర్నోవర్‌సాధిస్తామని ధీమా వ్యక్తంచేశారు. 12-18 నెలల్లోనే 20-25 వరకూ మెక్‌డొనాల్డ్‌ క్విక్‌సర్వీస్‌ రెస్టారెంట్లు ఏర్పాటుచేస్తామన్నారు.